cyanic-selkie/wikianc huggingface dataset:
Erik Pontoppidan
She ughtar, aspick Lutheragh jeh Agglish Norlynn, screeudeyr shennaghys, as shenndaghteyr Danvargagh va Erik Ludvigsen Pontoppidan (24 Luanistyn 1698 – 20 Nollick 1764). Ren e Chatechaght jeh Agglish y Danvarg cleayney dy mooar er smooinaghtyn crauee as cliaghtee 'sy Danvarg as ayns Norlynn rish 200 bleeaney lurg e hoilshaghey magh ayns 1737.
Eamon Gilmore
She politickeyr Yernagh as fer toshee er Partee yn Lught Obbyr ayns Nerin eh Eamon Gilmore (Éamon Mac Giollamóir; v'er ny ruggey 24 Averil 1955). Dirree eh myr Teachta Dála (TD) son Doon Laoire 'sy vlein 1989, tra v'eh ny oltey jeh Partee Labreeyn Nerin, as ny s'anmey marish y phartee Deynlaghys Clee, derrey haink y partee shen ry-cheilley lesh Partee yn Lught Obbyr. Dobbyr eh myr Shirveishagh Steat 'sy Rheynn Marrey veih 1994 derrey 1997 tra va'n partee echey ny chooid jeh "Reiltys y Ghoal Twoaie" car y 27oo Dáil. Er y 9oo laa jeh Vee Mayrnt v'eh reiht myr Tánaiste (Lhiass-Ard-Hirveishagh) Nerin.
Mackenzie Ziegler
She daunseyr, arraneyder, persoonid eddyr-voggyl as ben chloie Americaanagh ee Mackenzie Frances Ziegler (ruggit 4 Mean Souree, 2004). Hooar ee enney mie tra v'ee ny paitçhey as ee ry-akin feie shey bleeaney er y straih daunse Dance Moms er Lifetime marish e shuyr, y daunseyr as y ven chloie Maddie Ziegler.
Theresa May
She politickeyr Goaldagh va Ard-vinishter y Reeriaght Unnaneysit as Toshiagh y Phartee Cumaadagh voish 2016 derrey 2019 ee Theresa Mary May (ny Theresa Mary, y Ven May; née Brasier; ruggit er 1 Jerrey Fouyir 1956). Ren ee obbraghey myr Screeudeyr Cooishyn Thie voish 2010 derrey 2016 ayns reiltys Cameron as she oltey yn pharlamaid (MP) ee son Maidenhead ayns Berkshire voish y vlein 1997. Rere eie-oaylleeaght, ta May cur sheese urree hene myr cumaadagh un-ashoonagh.
Cionn Mhálanna
right|thumb|Jeeaghyn magh 'syn 'aarkey veih Ceann Mhálanna. Ta Cionn Mhálanna (Malin Head) ny hoie er Lieh-innys Inis Eoghain, Coontae Ghoon ny Ghoal, Nerin. T'eh ny voayl smoo twoaieagh er yn ellan. She Coróin Bhanba y kione smoo twoaieagh er y chione çheerey. Ta oik emshyraght soit er y chione as yn oik shen ymmydit ayns faaishnyssyn emshyraght lhuingys da RTÉ as da'n BBC. Ta Coróin Bhanba er Cionn Mhálanna soit mysh 16 km (10 mi) çheu hwoaie veih balley beg Málainn. Ta Inis Trá Tholl soit magh 'syn 'aarkey as eh soit ny s'odjey 'sy twoaie mysh 10 km çheu hiar hwoaie veih Cionn Mhálanna. Ny s'odjey 'sy twoaie, ta'n Tor Beag, y pheesh thallooin smoo twoaieagh fo reirey Nerin, ry gheddyn.
An Earagail
She slieau faggys da Gaoth Dobhair, Coontae Ghoon ny Ghoal, Nerin, ee an Earagail (Mount Errigal). T'ee shassoo 751 m (2,464 tr) er yrjid. She an Earagail y slieau s'yrjey ayns Sléibhte Dhoire Bheatha as ayns Coontae Ghoon ny Ghoal t'ayn. T'ee ny slieau smoo jiassagh, ughtagh as ard mastey reayn beg dy leityn ta goll er enney myr na Seacht Deirfiúracha ("ny Shiaght Shuyryn"). Ta'n reayn goaill stiagh an Mhucais, Cnoc na Leargacha, an Eachla Bheag, Ard Loch na mBreac Beadaí, an Eachla Mhór, Mac Uchta as an Earagail hene. She Mac Uchta yn slieau s'girrey da'n Earagail as ta'n ennym an Earagail Bheag currit er dy mennick.
Boulogne-sur-Mer
She commyoon as caayr ayns twoaie yn Rank eh Boulogne-sur-Mer (Bononia ny Gesoriacum, Bonen ny Beunen). She fo-veoiraght y rheynn Pas-de-Calais t'ayn. 'Sy vlein 2009 va 43,310 deiney cummal ayn as ny smoo na 130,000 'syn ard moirvaljagh.
Skeerey Charmane
Ta Skeerey Charmane (German) ny skeerey 'sy çheadin Glion Faba, Mannin. Ayns ny shenn traaghyn ghow ee stiagh Purt ny h-Inshey raad ta Moir-Agglish Charmane soit. Ta'n skeerey goaill stiagh Balley Keeill Eoin, raad ta feailley Tinvaal goll ersooyl. T'ee ny h-ard cronkagh son y chooid smoo, faagail magh thalloo rea slystagh faggys da Purt ny h-Inshey. T'ee çhemmit rish Skylley Maayl da'n shiar hwoaie, rish Skeerey Braddan as Skeerey Marooney da'n shiar as da'n shiar yiass, as rish Skeerey Pherick da'n jiass as da'n sheear yiass. Ta'n skeerey caglit rish Mooir Vannin da'n sheear as da'n sheear hwoaie. She John Kennaugh Captan ny Skeerey.
Koloin
She Koloin (Köln, Kölle ) y kiarroo caayr smoo 'sy Ghermaan (lurg Berleen, Hamburg as München). Myrane lesh shen, t'ee ny caayr smoo 'sy Rhine Hwoaie-Westfalen as ayns Ard Moir-valjagh ny Rhiney-Ruhr, fer jeh ardjyn moir-valjagh mooarey yn Oarpey as ny smoo na jeih millioon dy chummaltee ayn.
Ta Koloin ny soie er daa heu awin y Rhine. She soiag Ard-aspick Catoleagh Choloin Moir-agglish ard-ghooagh Choloin (Kölner Dom). She fer jeh ny h-ollooscoillyn shinney as smoo 'syn Oarpey ee Ollooscoill Choloin (Universität zu Köln).
She cree cultooragh mooar Heer ny Rhiney ee Koloin as seihll bio ayn 'syn ellyn. Ta ny smoo na 30 thieyn tashtee as ny kiedyn dy ghalereeyn ry-gheddyn 'sy chaayr. Ta Margey Traghtee Choloin cur magh ymmodee dy haishbynyssyn traghtee, goaill stiagh Art Cologne, imm Cologne, gamescom as Photokina.
Baljyn as caayryn lannoonit
Ta Koloin goll er lannooney rish:
Jerusalem
She fer jeh ny caayryn by hinney er y theihll as y chaayr smoo ayns Israel eh Jerusalem ( Yerushaláyim; القُدس‎ al-Quds as/ny أورشليم Ûrshalîm). T'eh coontit ec lught reill Israel myr preeu-valley yn steat shen, agh cha nel eh er enney dy h-oikoil ec y chooid smoo jeh'n phobbyl eddyrashoonagh. T'eh ny hoie ayns Sleityn Judaea, eddyr y Veanvooir as y Vooir Varroo. 'Sy vlein 2012 va 801,000 deiney cummal ayn as eh 125.2 km2 er eaghtyr. She caayr chasherick eh Jerusalem ec ny tree craueeaghtyn Abrahamagh — yn Ewaghys, y Chreestiaght as yn Islam.
Leeim
thumb Ta'n enmys leeim çheet er caghlaaghyn mess, goaill stiagh dooieyn as crosh-sheelree, as y bun oc ayns ard Himalayagh ny h-Injey. Dy mennick t'ad cruinn er cummey, lesh daah glass dys buigh orroo, 3-6 cm er crantessen, as lesh buiggys harroo as gheayr. Ta leeimyn ymmydit ayns coagyraght dy chur trimmid er blassyn bee as joughyn. Dy mennick t'ad ny sloo na limonyn, as ta vitamyn C ry gheddyn ayndaue.
Traase
Ta'n traase (Solanum lycopersicum), ny yn ooyl ghraih, ny lus surlley lussagh 'sy chynney Solanaceae ta lhiasit ry hoi'n vess yn-ee echey. T'eh blaystal rere blass (as myr shen ta'n enmys glassrey er), as ta'n mess ec y chooid smoo dy horçhyn appaghey dys mess lesh daah jiarg er lheh. Dy cadjin, ta lussyn traase 1-3 m (3-10 tr) er yrjid, as ta stholk billagh lag echey ta tuittym harrish lussyn elley. Ta ny duillagyn 10-25 cm (4-10 oar.) er lhiurid, as t'ad jeh cummey fedjagagh cor, lesh 5-9 duillageenyn er ny cassyn, as ta dagh duillageen 8 cm (3 oar.) er lhiurid, lesh oirr feeacklagh; ta'n stholk as ny duillagyn gloo-renaigagh-fairaigagh. Ta ny blaaghyn 1-2 cm (0.4-0.8 oar.) er tessen, lesh daah buigh orroo, as ta babbanyn queig-yibbagh er ny crooineenyn; t'ad ymmyrkit ayns cyme as ad 3-12 ry cheilley. T'eh ny lus yl-vleinoil, ta assit çheumooie ayns speyryn sonderagh myr lus bleinoil.
Sean Connery
She aghteyr Albinagh va Sean Connery (ruggit myr Thomas Connery; 25 Luanistyn 1930-31 Jerrey Fouyir 2020). She Connery va'n chied dooinney ren cloie y karacteyr far-skeealagh James Bond er y scaailan.
Skeerey Pherick
Ta Skeerey Pherick (Patrick) ny skeerey 'sy çheadin Glion Faba er coose heear Vannin. Ta'n skeerey ny h-ard sleitagh ta goaill stiagh liargee twoaie Vaarool Jiass, Slieau Whallin, as Slieau Ghelbee. T'ee çhemmit rish Purt ny h-Inshey da'n twoaie, rish Skeerey Charmane da'n twoaie as y shiar hwoaie, rish Skeerey Marooney da'n shiar, rish Skeerey Malew da'n shiar yiass, rish Skeerey Chairbre as Skeerey Rosien da'n jiass as rish Mooir Vannin da'n sheear. Ta Glion Rosien soit eddyr Slieau Ghelbee as Baarool Jiass, as t'ee roie sheese ny sleityn gys y Glion Mooar as trooid ny hrooid gys Glion Muigh. Ta Awin Ghlion Muigh roie trooid ny glionteenyn shen as ta eas Ghlion Muigh soit mygeayrt 1 veeiley veih'n choose.
Tlachta
She cronk ayns Coontae yn Vee, Nerin ee Tlachta ny Tlachtga (Hill of Ward). T'eh ny hoie er y vollagh veih Baile Átha Buí gys Ráth Cairn. Car ny mean eashyn v'ee ny soiaghey da feillaghyn mooarey, goaill stiagh feilley neayr va aileyn geuree er nyn lostey son Samhain, roie-immeeaght ny Souney noa-emshiragh. Ta kiangley eddyr y chronk as y phersoonid ta enmyssit Tlachtga, ben-druaight Yernagh as troor dy phaitçhyn er nyn ruggey eck er.
She soiaghey raah Yiarn-Eashagh t'ayn as kiangley eddyr ee as Reeaghyn y Vee as Vooan ayns ny traaghyn s'anmey. Ta ennym y chruink ry-gheddyn ayns skeealyn Yernagh mychione Tlachtga as yn ayr eck Mug Ruith, ren markiaght y jeshaght etlagh echey, yn roth rámach ("queeyl ymmyrtagh"), harree. 'Sy vlein 1168 ren yn Ard-Ree Ruaidrí mac Tairrdelbach Ua Conchobair cur cruinnaght vooar ry-cheilley er y chronk.
Charlotte Rampling
Ta Charlotte Rampling ny ben-chloieder fillym Ghoaldagh. Rug ee ayns Sturmer, Essex er 5 Mee ny Nollick 1946.
John A. Costello
She politickeyr as leighder Yernagh va John Aloysius Costello (Seán Alabhaois Mac Coisdealbha; 20 Mean Souree 1891 — 5 Jerrey Geuree 1976). She coyrlagh v'eh lesh reiltys Steat Seyr Nerin lurg y teyrsnys eck, as lurg shen dirree eh myr Turneyr Theayagh Nerin veih 1926 derrey 1932. She Taoiseach ("Toshiagh") v'eh veih 1948 derrey 1951 as veih 1954 derrey 1957.
An Feabhal
She awin ayns sheear hwoaie Nerin eh an Feabhal (River Foyle). T'eh girree ec çheet ry-cheilley yn daa awin an Mughdhorn as Abhainn na Finne ayns Leffyr, Coontae Ghoon ny Ghoal as y Strah Bane, Coontae Heer Eoin. T'eh roie veih'n voayl shoh feie 35 km (22 mi) trooid Caayr Ghoirrey raad t'eh folmaghey stiagh ayns Loch Feabhail as, fy yerrey, y Keayn Sheear. Ta'n awin scarrey Coontae Ghoon ny Ghoal ayns Pobblaght Nerin veih coondaeghyn Ghoirrey as Heer Eoin ayns Nerin Hwoaie.
Cucowr
Ta'n cucowr (Cucumis sativus) ny lus ta troarit dy lheeadagh 'sy chynney goord Cucurbitaceae. Ta'n kynney shoh goaill stiagh squashyn, as t'eh, myrane lesh y vellyn shugyr
Novosibirsk
She Novosibirsk (Новосибирск, ) y treeoo caayr smoo 'sy Roosh, lurg Moscow as Caayr Pheddyr, as y chaayr smoo 'sy Roosh Aishanagh rere earroo yn phobble as ny smoo na 1.4 millioon dy leih cummal ayn 'sy vlein 2010. She ynnyd reiragh Wheiggey Novosibirsk t'ayn, myrane lesh ynnyd reiragh Lyst Chonastagh ny Shibbeyr. Ta'n chaayr ny soie ayns sheear yiass y Çhibbeyr er brooinyn yn awin Ob. T'ee 502.1 kilomeaderyn kerrinagh er eaghtyr.
Slyst Lille
She fer jeh slystyn y Rank ee Slyst Lille Arrondissement de Lille). T'ee soit 'sy rheynn Nord ayns ard Nord-Pas-de-Calais. T'ee goll er rheynn magh dy reiragh ayns 28 cantoonyn as 124 commyoonyn.
Boris Johnson
She politickeyr Goaldagh va ny Ard-vinishter er y Reeriaght Unnaneysit as ny Hoshiagh er y Phartee Cumaadagh voish 2019 derrey 2022 eh Alexander Boris de Pfeffel Johnson (ruggit er 19 Mean Souree 1964). Roish shen, ren eh obbraghey myr Screeudeyr y Steat son Cooishyn Joarree as y Cho-unnaneys voish 2016 derrey 2018 as myr Meoir Lunnin voish 2008 derrey 2016. She Oltey yn Pharlamaid (OP) son Uxbridge and South Ruislip voish 2015, as roish shen she OP son Henley voish 2001 derrey 2008.
An Éirne
She awin ayns sheear hwoaie Nerin ee an Éirne (River Erne). T'ee girree ayns Loch na Beithí faggys da Sraith an Domhain ayns Coontae yn Chavan as roie feie 103 km (64 mi) trooid Loch Gamhna, Loch Uachtair, Loch Éirne Eaghtyragh as Eeaghtyragh ayns Coontae 'er Managh gys y vooir faggys da Béal Átha Seanaidh ayns Coontae Ghoon ny Ghoal. Ta balley Inis Ceithleann soit, er y chooid smoo, er ellan 'syn awin eddyr y daa Loch Éirne. T'ee kianglt rish y Çhannon liorish Bollagh Ushtey yn Çhannon as an Éirne.
Oliver & Company
She scannane contoyrtys kiaullee bioghit Americaanagh voish y vlein 1988 eh Oliver & Company. Hie yn scannane er ny ghientyn ec Walt Disney Feature Animation as er ny skeaylley er 18 Sauin 1988 liorish Walt Disney Pictures. Y 27oo ard-scannane bioghit Disney, t'eh bunnit dy anhickyr er y noaskeeal Oliver Twist liorish Charles Dickens.
Caayl ny marrey
She lus blaagh 'sy ghenus Crambe ayns Brassicaceae ee caayl ny marrey. T'ee ry-akin er slystyn marrey ny h-Oarpey eddyr yn Eearvooir as y Vooir Ghoo.
She yl-vleeantag t'ayn, as t'ee gaase wheesh as 75cm er yrdjid as 60cm er lheead. Ta duillagyn roauyr glass-ghorrym eck, as blaaghyn baney. Ta rass lomarcan gaase ayns fynneig chruinn.
Ta ny duillagyn eck yn-ee, as t'ad goll er giallaghey dy mennick do beagh ee ny s'meeney.
Sambucus
She genus dy 5-30 dooieyn dy viljyn ny crouwyn eh Sambucus. Ta duillagyn fedjagagh eck, blaaghyn beggey baney, as berrishyn dooey ny jiargey son y chooid smoo.
Nieu
Ta glycosaid ayns fraueyn, gass, duillagyn as rass viljyn Sambuca, as eshyn jannoo keeaneed. Ta alkaloyd nieunagh ayns blaaghyn as berrishyn neuappee y dooie.
Ny yei shen, ta berrishyn appee as blaaghyn tramman (Sambucus nigra) yn-ee.
Elisha Cuthbert
Ta Elisha Cuthbert ny ben-chloieder fillym Chanadagh. Rug ee ayns Calgary, Alberta, y Chanadey, er 30 Sauin, 1982.
Novak Đoković
Ta Novak Đoković (Новак Ђоковић; ) ny leddogeyr keirdey Serbagh. Rug eh ayns Belgraaid, yn Yugoslaavey (y Serb 'sy laa t'ain), er 22 Boaldyn 1987.
Balley beg (reddaghey)
Ta ny smoo na un cheeal lesh ny focklyn balley beg:
Cainle
right|thumb|Cainle foaddit She block creoi kereagh as bite jingit ayn dy chur magh sollys eh cainle (kainle ny keartyn). Jiu ta cainleyn jeant ass parafeen er y chooid smoo, agh ta fir elley ry-gheddyn as ad jeant ass kere hellanagh, soy, kereyn lussagh, as geirr. Ta cainleyn gloagh jeant ass ooill veainagh as polymeyr mestit.
Skeerey Malew
Ta Skeerey Malew (Malew) ny skeerey 'sy çheadin Rosien er coose jiass Vannin. Ta'n skeerey çhemmit rish Balley Chashtal da'n sheear yiass, rish Skeerey Chairbre da'n sheear, rish Skeerey Pherick da'n twoaie, rish Skeerey Marooney da'n shiar hwoaie, rish Skeerey Stondane da'n shiar as rish Mooir Vannin da'n jiass. Rere çheer-oaylleeaght ta Balley Chashtal ny chooid jeh'n skeerey agh t'eh reirit liorish coonseil er lheh lesh hene. Ta'n skeerey goaill stiagh ny baljyn beggey Balley Sallagh, Balley Keeill Varkysh, as Camys y Ree, myrane lesh ny steatyn çhynskylagh ayns Roonysvaie as Balthane as Purt Aer Vannin. She Roy H. Gelling Captan ny Skeerey.
Cainle
Ta ram siyn ayn dy chummal cainleyn, goaill stiagh siyn neuchramp ry hoi claareeyn buird as cainleyryn banglaneagh yl-chast.
Skórcz
She balley ayns twoaie yn Pholynn eh Skórcz (Skurz). T'eh soit ayns Coontae Starogard, Queiggey Pomorze. 'Sy vlein 2009 va beggan ny smoo na 3,500 deiney cummal 'sy valley.
Rio de Janeiro
She caayr 'sy Vrasseel eh Rio de Janeiro ("Awin Yerrey Geuree") ny Rio dy cadjin. She preeu-valley jeh'n steat fo'n ennym cheddin t'ayn.
Stroo yn Eearvooir
right|thumb|300px|Çhiassid eaghtyragh y cheayn ayns [[Yn Keayn Sheear|Twoaie y Cheayn Sheear. Ta America Hwoaie ry-akin ayns ny daaghyn doo as doo-ghorrym (feayr), as ta Stroo yn Eearvooir ry-akin ayns daah ruy (çheh). Farrane-fys: NASA]] She stroo keayin Atlantagh niartal, çheh as tappee eh Stroo yn Eearvooir, myrane lesh y chrouw ta sheeyney gys yn Oarpey, y Stroo Atlantagh Hwoaie. T'eh roie rish slystyn hiar ny Steatyn Unnaneysit as Thalloo yn Eeast roish my t'eh goll tessen y Cheayn Sheear. Ta obbraid y niartee heear jannoo Stroo yn Eearvooir dy ve ny stroo siyree lesh y twoaie magh veih coose hiar America Hwoaie. Tra t'eh roshtyn 40°N, -30°W, t'eh goll er rheynn magh ayns daa chrouw: ta'n chrouw hwoaie goll er oaie dys yn Oarpey Hwoaie as ta'n chrouw yiass goll er oaie gys yn Affrick Heear raad t'eh aacheayrtaghey. Ta'n Stroo cleayney emshyraght choose hiar America Hwoaie, veih Florida dys Thalloo yn Eeast, as coose heear yn Oarpey.
Boayrd
right|thumb|Boayrd jinnairagh maidjey as caairyn echey She sorçh dy ghreasan as eaghtyr rea co-chruinnagh echey dy chummal seose reddyn son taishbyney, tashtey, ny stiurey eh boayrd. Lhisagh yn eaghtyr y ve shickyr as, er e hon shen, s'mennick ta'n eaghtyr cummaltit seose liorish colloo, bun, ny tree cassyn collooagh.
Loch Feabhail
right|thumb|Reayrt er Loch Feabhail veih Ynnyd Picnic Carraig Aodha. right|thumb|Reayrt veih'n [[Stashoon Spoar Eddyr-ashoonagh er Inis Eoghain (y lieh-innys vooar ayns mean y jalloo) as Loch Feabhail (er yesh).]] She inver awin an Feabhal as logh marrey ayns Queiggey Ulley, Nerin, eh Loch Feabhail (Lough Foyle). T'eh toshiaghey ec beeal an Feabhal faggys da Caayr Ghoirrey. T'eh scarrey Lieh-innys Inis Eoghain ayns Coontae Ghoon ny Ghoal as Coontae Ghoirrey ayns Nerin Hwoaie as she cooid jeh'n joarey t'ayn eddyr y Reeriaght Unnaneysit as Pobblaght Nerin. Ta'n chooid smoo jeh ny buill chummaltit soit er y çheu heear jeh'n logh, goaill stiagh Magh, Bun an Phobail as an Caisleán Nua, myrane lesh y valley beg Baile an Cheallaigh ta ny lhie er y çheu hiar ayns Coontae Ghoirrey. Ta tree awinyn mooarey roie stiagh 'sy logh: an Feabhal, Abhainn na Ró as an Fhochaine.
Jason Bateman
Ta Jason Bateman ny chloieder fillym Americaanagh. Rug eh ayns Rye, York Noa, ny Steatyn Unnaneysit er 14 Jerrey Geuree, 1969.
Ethnologue
She cur magh prentit as er-linney ta tashtey staydraa er begnagh 7,000 çhengaghyn eh Ethnologue: Languages of the World. Rere y 16oo lhieggan va currit magh 'sy vlein 2009, va staydraa ec yn ynnyd-eggey er 6,909 çhengey. Ta staydraa ayn er earroo as soiaghey ny loayreyderyn, ny h-abbyrtyn t'ayn, kianglaghyn çhengagh, feddynaght y Vible 'sy çhengey, a.r.e. T'eh ny chatalog so-roshtynagh smoo er y theihll, ga dy vel cooid jeh ny staydraa ayn feer eashit as dy vel arganeyssyn ayn mychione cooid elley jeh ny staydraa.
Ta Ethnologue goll er soilshaghey magh ec SIL International, sheshaght hirveish hengoaylleeagh Chreestee ta jannoo studeyryssyn er shiartanse dy hengaghyn mynlagh son dy chur cooney da lhiassaghey çhengey as son y Vible y hyndaa ayns ny çhengaghyn shen.
Kianglaghyn mooie
SIL International
Ennymockle conastagh
Ta ennymockle conastagh çheet er ennymockle ta cowraghey, dy undinagh, kianglaghyn eddyr nhee er lheh as nhee elley.
Myr sampleyr, cha nel keeall erbee ec "moir", "carrey" as "laue-lheeys" mannagh vel ad cowraghey "moir pheiagh ennagh", "carrey peiagh ennagh", ny "laue-lheeys er peiagh ennagh". 'Syn aght cheddin, ta cooyl, baare as bun cowraghey rheynn dy red elley son y chooid smoo.
Ta ennymocklyn conastagh nyn ennymocklyn rere co-ordrail, agh t'ad jannoo obbyr taah-ocklyn. Ta focklyn myr shen ry-akin ayns ymmodee çhengaghyn, agh ta çhengoayllee jannoo ymmyd jeh bentyn rish çhengaghyn Mesoamericaanagh son y chooid smoo. Ta çhengaghyn as ennymocklyn conastagh oc goaill stiagh çhengaghyn Mayagh, çhengaghyn Mixeagh-Zoqueagh as çhengaghyn Oto-Mangueagh.
She ennymockle cadjin t'ayn rere grammeydys, agh ta'n keeall echey cowraghey conastey reamyssagh ny emshiragh, cha nel "nhee"; myr shen, ta ymmyd jeant jeu dys soilshaghey ynnyd, gleashaght as kianglaghyn elley, 'syn aght cheddin as roie-ockle ayns çhengaghyn as y lheid oc. Ta'n ennymockle conastagh "lesh" ennymockle elley, as t'eh cowraghey conastey eddyr y "chaireyder" echey as ennymockle elley.
Sampleyryn
Ayns Nahuatl Chlassicagh:
Ayns Shapaanish:
Dy cadjin, ta ennymocklyn conastagh ass (ny kianglt rish) rheynnyn y chorp, myr sampleyr, "cooyl".
Skarszewy
She balley ayns twoaie yn Pholynn eh Skarszewy (Skarszewò; Schöneck). T'eh soit 40 km çheu yiass veih Gdańsk, eddyr Kościerzyna as Tczew, ayns Coontae Starogard, Queiggey Pomorze. 'Sy vlein 2009 va begnagh 7,000 deiney cummal 'sy valley.
Sopot
She caayr ayns Pomorze Hiar er coose yiass y Vooir Valtagh, twoaie yn Pholynn, eh Sopot (Sopòt; Zoppot). Ta mysh 40,000 deiney cummal 'sy chaayr.
She caayr as staydys coontae echey t'ayn. T'eh ny hoie ayns Queiggey Pomorze, agh roish y vlein 1999 by chooid jeh Queiggey Gdańsk v'ayn. T'eh ny hoie eddyr ny caayryn mooarey Gdynia 'sy twoaie as Gdańsk 'sy niar yiass. Ta ny tree caayryn shen ry cheilley jannoo seose y covaljys moirvaljagh Trójmiasto.
Balley beg
250px|right|thumb|Nane jeh ny baljyn beggey ayns Mannin t'er enney myr [[Balley Beg, Cairbre|Balley Beg.]] thumb|Balley beg Ta balley beg çheet er boodeeys ny boayl cummaltit ta ny smoo na claghan agh ta ny sloo na balley. Dy mennick ta eddyr keeadyn as millaghyn dy 'leih cummal ayn. Ta baljyn beggey nyn muill veayn dy cadjin lesh thieyn soit. Ayns baljyn beggey ta ny thieyn troggit er gerrey da thieyn elley 'sy valley beg. Dy shendeeagh, haink er claghan dy ve coontit myr balley beg tra va keeill troggit ayn.
Jordan Flores
She bluckaneyr keirdey Sostynagh eh Jordan Michael Flores (ruggit er 4 Jerrey Fouyir 1995). T'eh cloie myr meanagh lesh y wirran Yernagh Bohemians.
Czarna Woda
She balley ayns twoaie yn Pholynn eh Czarna Woda (Czôrnô Wòda; Schwarzwasser). T'eh soit ayns Coontae Starogard, Queiggey Pomorze. 'Sy vlein 2009 va beggan ny smoo na 3,000 deiney cummal 'sy valley.
Tramman (billey)
She billey 'sy ghenus Sambucus ee tramman (Sambucus nigra). She billey yn-lhoamey t'ayn, eddyr 4-6m er yrjid son y chooid smoo. Ta duillagyn fedjagagh feeacklagh eck, blaaghyn beggey baney, as berrishyn dooey. Ta roost lheeah eck.
Nieu
Ta'n ghlycosaid sambunigrin ayns fraueyn, gass, duillagyn as rass hramman, as eshyn jannoo keeaneed. Ta alkaloyd nieunagh ayns blaaghyn as berrishyn neuappee y dooie. Ta crystallyn kelkium ocsaid 'sy roost.
Pooar ushtey-lectragh
right|thumb|Giarrey tessen stangey ushtey-lectragh cadjin. right|thumb|She stangey ushtey-lectragh marish bun-ablid mysh 2,080 MW eh [[Stangey Hoover ayns ny Steatyn Unnaneysit.]] Ta pooar ushtey-lectragh (ny niart ushtey-lectragh, bree ushtey-lectragh ny ushtey-lectraghys) çheet er y lectraghys ta goll er gientyn fo pooar yn ushtey; gientyn y lectraghys liorish forse ym-hayrnagh yn ushtey as eh tuittym ny roie. Cha nel farrane erbee elley jeh'n lectraghys yn-aanoaghey gientyn ny smoo lectraghys na'n phooar ushtey-lectragh as ee gientyn mysh 16% jeh giennaghtyn dowanagh y lectraghys - 3,427 TW·h 'sy vlein 2010, as s'liklee dy nee yn earroo shen mooadaghey fo 3.1% dagh blein car y nah 25 bleeaney elley.
Ta'n phooar ushtey-lectragh goll er gientyn ayns ny smoo na 150 çheeraghyn. Va 32% jeh ushtey-lectraghys y theihll gientit ayns ard yn Aishey as y Cheayn Sheealtagh 'sy vlein 2010. She yn Çheen y gienneyder smoo as 721 TW·h gientit ayn 'sy vlein cheddin (shen 17% jeh ymmyd lectraghys thieoil). Ta tree stashoonyn ushtey-lectragh ayn nish as ad ny smoo na 10 GW: Stangey ny Tree Braaidyn 'sy Çheen, Stangey Itaipu ta goll tessen y joarey eddyr y Vrasseel as y Pharaguay, as Stangey Guri 'sy Veneswaaley.
Tramman (billey)
Nieu
Ny yei shen, ta berrishyn appee as blaaghyn Sambucus nigra yn-ee.
Skeerey Valley ny Loghey
Ta Skeerey Valley ny Loghey (Ballaugh Parish) ny skeerey 'sy çheadin Maayl ayns sheear hwoaie Vannin. Ta'n skeerey çhemmit rish Jorby da'n twoaie, rish Skeerey Chreest ny h-Ayrey da'n shiar, rish Skylley Maayl da'n jiass as y sheear yiass, as rish Mooir Vannin er feie daa veeilley (3 km) da'n sheear. She Charles Edgar Cowin Captan ny Skeerey.
Queiggey Warmia-Mazury
She queiggey ayns shiar hwoaie yn Pholynn eh Queiggey Warmia-Mazury (Województwo warmińsko-mazurskie, ). She Olsztyn y preeu-valley as y chaayr smoo ayn. Ta'n queiggey 24,192 km2 (9,341 mi ker) er eaghtyr as 'sy vlein 2006 va 1,427,091 deiney cummal ayn.
Va'n queiggey currit er bun ass Queiggey Olsztyn as ayrnyn jeh ny queiggaghyn Suwałki as Elbląg er 1 Jerrey Geuree 1999. Ta ennym y daa ard shenndeeagh - Warmia as Mazury - currit er y wheiggey noa-emshyragh.
Ta'n queiggey çhemmit liorish Queiggey Podlasie 'sy niar, liorish Queiggey Mazowsze 'sy jiass, liorish Queiggey Kujawy-Pomorze 'sy neear yiass, liorish Queiggey Pomorze 'sy neear, liorish Mooirlagh Wisła 'sy neear hwoaie, as liorish Queiggey Kaliningrad (cooid jeh'n Roosh) 'sy twoaie.
Caayryn as baljyn
Ta 49 caayryn as baljyn 'sy wheiggey. Shoh heese rolley ny caayryn as baljyn rere earroo yn phobble (rere earrooyn oikoil 'sy vlein 2006):
Nick Powell
She bluckaneyr keirdey Sostynagh eh Nicholas Edward Powell (ruggit er 23 Mayrnt 1994). T'eh cloie myr meanagh lesh Stoke City.
The Little Mermaid (scannane 1989)
She scannane fansee kiaullee bioghit Americaanagh voish y vlein 1989 eh The Little Mermaid. Va'n scannane gientit liorish Walt Disney Feature Animation as skeayllit magh liorish Walt Disney Pictures. Y 28oo ard-scannane bioghit Disney, t'eh bunnit dy anhickyr er y çhee-skeeal Danvargagh voish y vlein 1837 lesh yn ennym cheddin echey liorish Hans Christian Andersen. Ta skeeal y scannane geiyrt er ben-phrinse moidjyn varrey ta enmyssit Ariel, ta geearree ve ny ben deiney as t'ee tuittym ayns graih rish prinse deiney ta enmyssit Eric. Nee yn ghraih shen cur r'ee conaant y yannoo marish y challiagh marrey, Ursula, son ve ny ben deiney as ve marish y phrinse. Va The Little Mermaid screeuit as stiurit ec John Musker as Ron Clements as v'eh gientit ec Musker as Howard Ashman, ren screeu arraneyn y scannane marish Alan Menken. Ren Menken cummey reaghys kiaullee yn scannane chammah. Ta'n scannane goaill stiagh gooyn Jodi Benson, Christopher Daniel Barnes, Pat Carroll, Samuel E. Wright, Jason Marin, Kenneth Mars, as Buddy Hackett.
Wigan Athletic F.C.
Ta Wigan Athletic Football Club [Gaelg: Fwirran Bluckan Coshey Wigan Roortagh] chlub sockyr Sostynagh ta soit ayns DW Stadium, Wigan, Lancashire. Va'n club bunnit 'sy vlein 1932.
Ec y traa t'ayn, she Graham Barrow y reireyder. Ta'n club cloie ayns Football League Championship.
F.A. Cappan cosneyder ayns Boaldyn 2013.
Cloiederyn
(Er eeasaght veih Liverpool feie'n imbagh)
(Er eeasaght veih Everton feie'n imbagh)
(Lhiass-chaptan)
(Captan)
(Er eeasaght veih West Ham United feie'n imbagh)
Raad ny h-Albey, Purt ny h-Inshey
She straid ghiare ayns Purt ny h-Inshey, Mannin, eh Raad ny h-Albey (Albany Road), ny Raad Nalbin keayrtyn. T'eh goaill toshiaght er y ghoal eddyr yn A1 as Raad Tinvaal as t'eh roie my hwoaie shiar hwoaie gys Raad Derby.
Balley
250px|right|thumb|"Naas Court" faggys da [[Lydney, Sostyn. Sampleyr tholtanagh jeh'n cheeal "eirinagh" ta currit er balley.]] 250px|right|thumb|Reayrt er [[Davos, yn Elveeish. Sampleyr jeh balley as y cheeal ta çheet er boayl mooar cummaltit currit er.]] Ta'n fockle balley çheet er tree bun-chooishyn mooarey ayns Gaelg - boayl er y çheer raad ta eirinys goll er obbyr; boayl raad ta dooiney cummal; as boayl raad ta ram thieyn, strughtooryn, shappyn as e lheid ayn. Ta'n fockle shen çheet ass baile ny Yernish, as va'n cheeal cheddin ec yn 'ockle ayns Yernish ayns ny shenn traaghyn. Nish, son y chooid smoo, cha nel y fockle Yernish agh çheet er "town" y Vaarle ny lomarcan.
Haylie Duff
She ben chloie as arraneyder Americaanagh ee Haylie Katherine Duff (r. 19 Toshiaght Arree, 1985). T'ee mie er enney son e paartyn myr Sandy Jameson 'sy straih hellveeish 7th Heaven, myr Amy Sanders ayns Lizzie McGuire, myr Summer Wheatley ayns Napoleon Dynamite, as myr Annie Nelson 'sy scannane çhellveeish Love Takes Wing chammah as e scannane-eiyrtagh Love Finds a Home. She ish y shuyr shinney jeh'n arraneyder as ben chloie Hilary Duff.
P. D. Orton
She fliughane-oayllee Sostynagh va Peter Darbishire Orton (28 Jerrey Geuree 1916 - 7 Averil 2005).
Hertfordshire
She coontae jesh-chliaghtagh as neuvoirvaljagh ayns Sostyn Hiar eh Hertfordshire. T'eh çhemmit liorish Bedfordshire da'n twoaie, Cambridgeshire da'n çhiar yiass, Essex da'n çhiar, Lunnin Vooar da'n jiass, as Buckinghamshire da'n çheear.
Idu-Mishmish
She çhengey veg ny h-Injey as Deynphobblaght ny Sheen ee Idu-Mishmish. Ta mysh 11,000 loayreyderyn eck.
Hertfordshire
Ta jeih lughtyn-reilley 'sy choontae jesh-chliaghtagh: Three Rivers, Watford, Hertsmere, Welwyn Hatfield, Broxbourne, Hertfordshire Hiar, Stevenage, Hertfordshire Hwoaie, St Albans, as Dacorum.
Çhengey ergatagh-jeeragh
Ayns çhengoaylleeaght, ta çhengey ergatagh-jeeragh çheet er çhengey ta cur commagh breear neuchaghlaaee as cass breear aistragh ry-cheilley myr y red cheddin. T'ad geddyr-scarrey kione breear aistragh jeh'n daa elley.
Çhengaghyn ergatagh as cassidagh
Ta çhengey ergatagh-jeeragh cormaghey cass breear aistragh rish commagh breear neuchaghlaaee. Ta kione breear aistragh ny red er lheh. Ta scansh eddyr oc as çhengaghyn ennymagh-cassidagh ta cormaghey kione breear aistragh rish commagh breear neuchaghlaaee, as geddyr-scarrey cass breear aistragh jeu.
T'ad cowraghey ad myr shoh (rere shenn ymmyd Baarle ny focklyn "Subject", "Agent" as "Object"):
Will Grigg
She bluckaneyr keirdey eh William Donald Grigg (ruggit er 3 Jerrey Souree 1991). T'eh cloie lesh Milton Keynes Dons as fwirran ashoonagh Nerin Hwoaie.
Cuan na Maoile Rua
right|thumb|Reayrt er Cuan na Maoile Rua, Coontae Ghoon ny Ghoal She baie as logh marrey er coose hwoaie Choontae Ghoon ny Ghoal, Nerin, eh Cuan na Maoile Rua (Yernish son "Cooan y Veayll Ruy"; Mulroy Bay). She fer jeh ny gulladyn marrey s'lhoobagh ayns Nerin t'ayn. T'eh mysh 12 km er lhiurid as eh roie my hwoaie gys y jiass. She baie cadjin yn entreilys, agh t'eh foshley rish ammyr cheayl ta 10 km er lhiurid. Cha nee lheead cheddin ec yn ammyr shoh. Keayrtyn cha nel ee agh 100-150 m er lheead, raad ta ny strooyn roie cha tappee as 3-5 mooir-veeilaghyn 'syn oor. Keayrtyn elley t'ee cha lhean as 2.5 km. Ny baljyn as baljyn beggey er y logh, t'ad goaill stiagh Baile na nGallóglach, an Cheathrú Chaol as Creamhghort.
Skeerey Chairbre
Ta Skeerey Chairbre (Arbory) ny skeerey 'sy çheadin Rosien er coose jiass Vannin. Ta'n skeerey çhemmit rish Balley Chashtal as Mooir Vannin da'n jiass, rish Skeerey Rosien da'n sheear, rish Skeerey Pherick da'n twoaie, as rish Skeerey Malew da'n shiar. Ta'n skeerey goaill stiagh ny baljyn beggey Eairy Shynnagh, Colby, as Balley Beg. She Cecil Raymond Gawne Captan ny Skeerey.
Çhengaghyn Mixeagh-Zoqueagh
She kynney çhengey ad çhengaghyn Mixeagh-Zoqueagh. T'ad goll er loayrt mygeayrt quing hallooin Tehuantepec ayns Mecsico. Ta reiltys Vecsico goaill rish tree çhengaghyn er lheh Mixeagh-Zoqueagh myr çhengaghyn oikoil: Mixeish (188,000 loayreyderyn), Zoqueish (88,000), as Popoluca, ennym ta goaill stiagh kuse dy hengaghyn Mixeagh as Zoqueagh (69,000). Ta ram anchaslys sthie ny possanyn shoh: ta Ethnologue rheynn ad ayns 16 çhengaghyn, as Wichmann rheynn ad ayns 12 çhengaghyn as 11 abbyrtyn.
Yn Phroosh (ard)
right|thumb|280px|Ny kynnaghyn Baltagh as ny clein [[Shenn Phrooshee|Phrooshagh mysh y vlein 1200 BNJ.]] She ard shenndeeagh 'syn Oarpey Veanagh ee yn Phroosh (Prūsa; Preußen; Prusy; Prūsija; Пруссия, Prussija). T'ee goll er sheeyney magh veih'n Vooir Valtagh gys Slyst Loghyn Mazury. Jiu, t'ee goll er rheynn magh eddyr y Pholynn, y Roosh as y Litaan.
Lucien Quélet
Ren Quelét cur sheese er shiartanse dy ghooieyn fungyssagh, goaill stiagh:
Loch Súilí
right|thumb|Reayrt er bun Logh Súilí as an Inis. right|thumb|Reayrt veih'n [[Stashoon Spoar Eddyr-ashoonagh er Fánaid ('sy neear), Loch Súilí (y logh marrey cast beggan sheear veih Inis Eoghain), Inis Eoghain (y lieh-innys vooar) as Loch Feabhail ('sy niar).]] She keyllys sailley, ny logh marrey, eh Loch Súilí (Lough Swilly). T'eh ny lhie eddyr ny lieh-inshyn Inis Eoghain 'sy niar as Fánaid 'sy neear ayns Coontae Ghoon ny Ghoal, Nerin. Myrane lesh Loch Cairlinn as an Caoláire Rua, she fer jeh ny tree keyllyssyn sailley ayns Nerin t'ayn.
Ta Cionn Fánada as y thie sollysh ard-ghooagh echey as Cionn Dhún Damh nyn lhie ec twoaie yn logh. Ta baljyn ennagh soit er y logh, goaill stiagh Bun Cranncha er Inis Eoghain as Ráth Maoláin er y çheu heear. Ta Littyr Kennain ny lhie ec bun y logh.
Straih veanagh
thumb|Straih veanagh keyll [[lus ny mlainyn (Ranunculus ficaria) 'syn arrey.]]
Loch Súilí
Ta enney mooar er y logh er son arreydys y vea-feie (doraidyn, perkynyn, ushagyn marrey, guoiee arraghee as ollee) as y thummey sheese gys ny lhongyn brisht, goaill stiagh yn SS Laurentic va currit fo ushtey liorish meain ny torpaid Ghermaanagh hie fo ushtey liorish 3,211 caagyn airh. Va 3,191 caagyn jeh'n airh shen feddynit.
Straih veanagh
thumb|Bun billey taishbyney cagliagh straih veanagh [[keynnagh.]] Ta straih veanagh çheet er duillaghys keylley fo y chione-vrat. T'eh jeant magh jeh crouwyn, lossreeyn beggey, biljyn aegey as sheelagyn ny biljyn aasit. Dy mennick, ta biljyn aegey jeh dooieyn kione-vrattagh fuirraghtyn rish bleeantyn derrey higys barney 'sy chione-vrat dod ad aase seose aynsyn. Ta biljyn elley beg dy liooar nagh vel ad faagail y straih veanagh son y chooid smoo, myr sampleyr cullyn. Chammah's crouwyn as lossreeyn, t'adsyn cooilleeney y çhymshal bea oc 'sy straih veanagh.
Loch Súilí
Va ram inshyn nyn lhie ec jiass y logh (an Bheart, an Inis, Oileán na gCoiníní as an tOileán Mór) agh car y 19oo eash va'n thalloo claddit as lhiassit er son yn eirinys. Va cleighee troggit ec colught Raad Yiarn Ghoirrey as Loch Súilí er y linney veih Doirrey gys Littyr Kennain. Ta ny thallooyn shen coontit nish myr fir jeh ny rooshyn Yernagh share er son freayltys bea-feie as arreydys ushagyn as ta ny smoo na 4,000 d'ollee chiaullee cummal ayn, myrane lesh guoiee ghlassey Ghreenlynnagh, guoiee vayrnag, guoiee ghlassey as guoiee vreckey.
Jack Lynch
She politickeyr as sporteyr Yernagh vaJohn Mary "Jack" Lynch (Seán Ó Loingsigh; 15 Luanistyn 1917 — 20 Jerrey Fouyir 1999). She Taoiseach v'eh er Pobblaght Nerin, as daa hiarrym echey veih 1966 derrey 1973 as veih 1977 derrey 1979.
Straih veanagh
Cha nel y straih veanagh geddyn wheesh soilshey ny greiney as y kione-vrat, as ta rheam tonn-lhiurid ny soilshey ny sloo na rheam lane soilshey ny greiney. Myr shen, shegin da dooieyn straih veanagh dy mie, dy ghra myr shen, foddee ad cooilleeney co-haaghey sollysh liorish y toilshey jeeylymagh, as myr shen foddee ram jeu jannoo ymmyd jeh tonn-lhiuridyn nagh dod biljyn kione-vrattagh. Ayns keylljyn yn-lhoamey, t'ad çheet fo ghuillag roish my jig ny biljyn. Ta shen cur dou beggan traa son co-haaghey sollysh gyn lhiettalys, as cooney ad dy chummal seose cormid charboanagh jarrooagh er fud ny bleeaney.
Jack Lynch
Va Lynch reiht myr Teachta Dála da Dáil Éireann da'n chied cheayrt 'sy vlein 1948 son Corkee, as v'eh aa-reiht ayns dagh ard-reihys elley derrey dirree eh ass oik 'sy vlein 1981. Dobbyr eh myr Shirveishagh Argidys (1965–1966), myr Shirveishagh Çhynskyl as Traght (1959-1965), myr Shirveishagh Ynsee (1957-1959), myr Shirveishagh y Ghaeltaght (1957) as myr Scrudeyr y Pharlamaid. She eshyn va'n trass fer toshee er Fianna Fáil veih 1966 derrey 1979, as eh ny eiyrtyssagh er Seán Lemass. Va'n tromlagh jerrinagh 'sy Dáil cosnit echey ayns ard-reihys 1977.
Protista
She possan rang-oardree ass ymmyd dy vynvioee eukaryotagh un- ny beggan-chillagagh gyn sur-stoo kirpey ad protista. Ta'n possan goaill stiagh algaghyn as protosoa.
Straih veanagh
Ta'n straih veanagh ny s'fliughey na buill elley, er y fa dy vel y kione-vrat lhiettal çhiassid as gaalaghey. Ta shen greinnaghey fungyssyn as elley ta scanshoil 'sy çhymshal beaghee, as croo myn-emshyraght cooie da ymmodee beiyn as lossreeyn.
Protista
Hoshiaght, liorish Ernst Haeckel (1866), hie ad er rang-oardraghey myr reeriaght Protista, possan dy vioagyn un-chillagagh (son y chooid smoo) nagh vel cooie da possan elley. Ren oayllee aarheynn ad rere caslyssyn rish ny reeriaghtyn elley: protosoa "baaghagh", protophyta "lussagh" as lheeahid glooie "fliughaneagh". Cha nel shen goit rish ayns rang-oardraghey jeianagh. Rish yn eie jeianagh, she possan neuoikoil dy mysh 30-40 phyla t'ayn, gyn faggys-mooinjerys eddyr oc, as shimmey scansh t'eddyr ny dooieyn. Er lhimmey jeh'n chummey bunneydagh oc, cha nel monney caslys eddyr protista. Ta'n strughtoor oc, gyn stoo kirpey as sur-obbyr echey, ad y eddyraghey veih eukaryota elley.
Straih veanagh
Ліс
Protista
Ta protista cummal ayns çhymbyllaght erbee as ushtey fliugh aynjee. Ta kuse vooar jeu co-haaghey sollysh, as t'adsyn ard-chrootee ayns eggochoryssyn mastey plankton elley.
Troyn
Ta protista jeant jeh plasmey killag as ta far-chrackan killag mygeayrt oc. Cha nel agh beggan roshtyn mooadys ymmodee millimeadar. Ta un çheshvean killag oc son y chooid smoo, agh ec beggan jeu ta ymmodee çheshveanyn. Ta mitochondria 'sy phlasmey, as ec protista ta co-haaghey sollys, ta chloroplastyn ayn chammah. Foddee kuse jeu jannoo coadagh sheaneagh dys coadey ad noi drogh-staydyn çhymbyllagh.
Jack Lynch
Roish haink er dy ve ny pholitickeyr, v'eh ny sporteyr rahoil myr cloieder dooblagh ny Cloiaghyn Gaelgagh. Chloie eh yn immaneeaght marish y chommyn ynnydagh Fánaithe an Ghleann ("Rouailtee yn Ghlion") as lesh fwirran eddyr-choontae Chorcaí veih 1936 derrey 1950. Chloie eh yn bluckaneyrys Gaelgagh lesh y chommyn ynnydagh echey San Nioclás ("Niglus Noo") as lesh fwirran eddyr-choontae Chorkee eddyr ny bleeantyn 1936 as 1946.
Tuone Udaina
She Tuone Udaina (1823 – 10 Mean Souree, 1898; Antonio Udina 'syn Iddaalish) y dooinney jerrinagh va fys erbee echey 'sy Dalmaatish, çhengey Romanagh dirree magh ass y Ladjyn er coose hiar y Vooir Aidreeatagh. She eshyn va preeu-vun abbyrt e phaarantyn, yn abbyrt va loayrit er ellan Veglia (Krk 'sy Chroitish). She Matteo Bartoli yn çhengoayllee ren y recortyssey ayns 1897.
Va'n lhiass-ennym Burbu currit er, agh cha nel fys ain mychione bun-ocklaght yn 'ockle shen. Ren Bartoli kiangley eh dy neuhickyr rish burbero, fockle Iddaalish son dooinney groamagh granganagh. Ta çhyndaayssyn elley goaill stiagh "barbaragh" as "baareyder". Dobbree eh myr fer postagh mooiragh as myr ruillickeyr.
Tra hooar Udaina baase as eh 74 bleeaney d'eash ayns bleaystey car obbyr bayr er 10 Mean Souree 1898, t'eh currit er hene dy hooar yn Dalmaatish baase er-yn-oyr nagh row Dalmaateyr elley feddynit as cha row eh er fys dy row Dalmaateyr elley foast bio.
Báinigh
She barranys ayns sheear yiass Choontae Ghoon ny Ghoal, Nerin, ee Báinigh (Banagh). T'ee çhemmal rish Baollaigh 'sy twoaie, rish Ráth Bhoth Theas 'sy niar hwoaie as rish Tír Aodha 'sy niar. Ta Baie Ghoon ny Ghoal ny lhie 'sy jiass as y Keayn Sheear 'sy neear. Ta ram baljyn as baljyn beggey ayn 'sy varranys, goaill stiagh Ard an Rátha, na Cealla Beaga, an Charraig, Cill Charthaigh, Doon ny Ghoal, Dún Cionnaola, na Frosa, Gleann Cholm Cille, Inbhear, Tamhnach an tSalainn as Teileann. She ard sleitagh t'ayn as y chooid smoo jeh fo scaa na Cruacha Gorma as sleityn as eayninyn ardjey, goaill stiagh Sliabh Liag, ry-gheddyn 'sy varranys. 'Sy vlein 2011 va mysh 16,000 deiney cummal 'sy varranys.
Skeerey
Ta skeerey çheet er unnid dy halloo va reirit, stiurit, ny shirveishit liorish keeill ynnydagh ny skyll. Ta'n unnid reiragh agglishagh shoh ry-gheddyn dy cadjin ayns ny h-Agglishyn shoh: yn Agglish Chatoleagh Raueagh, y Commeeys Anglicaanagh, yn Agglish Chair-Chredjuagh Hiar, Agglish ny Soolynn, Agglish Norlynn, as kuse dy h-agglishyn Saasilagh as Presbyteyragh. T'ee çheet er boodeeys ny thalloo agglishagh ynnydagh, goaill stiagh yn ard-cheeill, cabbalyn coonee as shellooghyssyn elley.
Ayns çheeraghyn ennagh, ta skeerey çheet er ard reiragh jeh reiltys theayagh. Ta skeeraghyn jeh'n torçh shen ry-gheddyn ayns Sostyn, Nerin, Mannin, Ellanyn Vooir Eeaght, Louisiana ayns ny Steatyn Unnaneysit, as ayns ram ashoonyn ellanagh 'sy Vooir Charibagh. Dy mennick, t'ad çheet ass skeeraghyn agglishagh lesh yn ennym cheddin oc, foddee, agh lesh ceau yn traa, lesh joaraghyn ceaghlit oc son goll lesh fenaghtyn gurneilys ynnydagh.
Argid cadjin
right|thumb|T'ad cooinaghyn as billaghyn ny cummaghyn argid smoo cadjin. She fo-unnidyn yn [[euro ta ry-akin 'sy jalloo.]] Ta argid cadjin, ny argid dy h-aashagh, çheet er cooinaghyn as billaghyn ta goll er ymmyd myr mean coonree. Dy cadjin ta argid oikoil ec dagh çheer son taillaghyn y eeck dy leighoil. Mastey ny h-argidyn smoo scanshoil er y theihll noa-emshyragh, ta'n euro, yn dollar Americaanagh, y punt Sostynagh, y ruble Rooshagh, as argidyn elley.
Yn Deherree
right|thumb|Pryssoonee 'sy sleih-champ ayns [[Buchenwald.]] right|thumb|Y raad yiarn gys y cleih-champ baaish ayns [[Auschwitz|Auschwitz II (Birkenau).]] She yn Deherree ny yn Ooilley-lostey (השואה, HaShoah, "cragh"; חורבן, Churben ny Hurban, veih "traartys" y Ewnish) yn ard-ghunverys ny kynney-ghunverys jeh mysh shey millioonyn dy Ewnyn car y Nah Chaggey Dowanagh. She corys dunverys oardreilagh lesh pohlldey yn steat va'n Deherree as eh er ny stiurey ec Adolf Hitler as y Partee Natseeagh er feie yn thalloo va fo cosh ny Germaanee Natseeagh. Roish yn Deherree va ny smoo na nuy millioonyn dy Ewnyn cummal 'syn Oarpey agh va mysh daa hreen jeu marrooit. Hooar un villioon dy phaitçhyn Ewagh, daa villioon dy vraane Ewagh as tree millioonyn d'ir Ewagh baase 'sy Deherree.
Ta scoillaryn ennagh garganey dy lhisagh ard-ghunverys ny Romanee as adsyn as neu-vondeishyn oc dy ve coontit 'sy cheeayllaght, as ta fir elley gra dy lhisagh yn enmys shen goaill stiagh dunveryssyn Natseeagh elley, goaill stiagh pryssoonee caggee Hoveidjagh, seyraanee Pholynnagh as Hoveidjagh, as homocheintee. Ta ny h-earrooyn s'jerree, veih tuittym yn Unnaneys Soveidjagh, cur sannish dy hooar eddyr 10 as 11 villioon dy heyraanee as dy phryssoonee baase ec laueyn ny Natseeyn.
Keim er cheim er haghyr yn dowilghreim as yn ard-ghunverys. Ren y reiltys Natseeagh cur leighyn er bun ram bleeantyn roish toshiaght y Nah Chaggey Dowanagh as dean ny leighyn shen, Leighyn Nuremburg er lheh, ny h-Ewnyn y ghoaill magh ass y çheshaght hivoil. Ren y lught reill cur sleih-champyn er bun raad v'eh er ny pryssoonee obbraghey myr sleabyn derrey hooar ad baase fo'n jeeigeyrys ny yn aacheoid. Traa ren y Ghermaan cur stiagh er thallooyn noa 'syn Oarpey Hiar, ren sur-unnidyn fo'n ennym Einsatzgruppen ard-ghunvarroo Ewnyn as noidyn politickagh fo feddanyn gunn. Ren ny pooaraghyn Natseeagh eignaghey er ny h-Ewnyn as ny Romanee çheet ry-cheilley as cagliaghey ayns ghettoyn ro-lhieent roish yn arraghey jeu liorish traenyn lught dys sleih-champyn baaish raad, my row ad foast bio, v'ad currit gy baase ayns shamyryn gas. Va laue ec dagh crouw jeh rheynneydys y Ghermaan ayns losteeaght y Deherree.
Alex Gilbey
She bluckaneyr keirdey Sostynagh eh Alexander Scott Gilbey (ruggit er 9 Nollick 1994). T'eh cloie myr meanagh lesh Stevenage er eeasaght voish Charlton Athletic.
Max Power (bluckaneyr)
She bluckaneyr keirdey Sostynagh eh Max McAuley Power (ruggit er 27 Jerrey Souree 1993). T'eh cloie myr meanagh lesh Wigan Athletic. Hoshee yn coorse echey lesh Tranmere Rovers as cheau eh shayl lesh Wigan Athletic as Sunderland, cloie ayns ny smoo na 100 gammanyn lesh dagh club, roish my daink eh er-ash dys Wigan Athletic ayns 2021.
Hem
Ta ny smoo ny un cheayll lesh yn 'ockle hem.
Essex
She coontae jesh-chliaghtagh as neuvoirvaljagh ayns Sostyn Hiar eh Essex. T'eh çhemmit liorish Suffolk da'n çhiar hwoaie, Kent da'n jiass, Lunnin Vooar da'n çheear yiass, Hertfordshire da'n çheear, as Cambridgeshire da'n çheear hwoaie.
Ta kiare lughtyn-reilley jeig 'sy choontae jesh-chliaghtagh: Epping Forest, Brentwood, Basildon, Castle Point, Rochford, Maldon, Chelmsford, Uttlesford, Braintree, Colchester, Tendring, Thurrock as Southend-on-Sea. Ta Thurrock as Southend-on-Sea nyn lughtyn-reilley unnaneagh nagh vel fo stiuredys y choonceil choontae.
Wigan
She Sostyn, as y balley smoo ayn, ee Wigan. Rere coontey pobble 2011 va 97,000 cummaltee 'sy valley.
Spoyrt
Wigan Athletic F.C.
Michael Jacobs (bluckaneyr)
She bluckaneyr keirdey Sostynagh eh Michael Edward Jacobs (ruggit er 4 Sauin 1991). T'eh cloie myr bwoayneyder lesh Portsmouth.
Hem, Nord
She commyoon ayns twoaie yn Rank eh Hem. T'eh soit 'sy rheynn Nord ayns Nord-Pas-de-Calais faggys da'n joarey rish y Velg eddyr Roubaix as Villeneuve-d'Ascq. 'Sy vlein 2009 va 17,150 deiney cummal ayn. Ta'n commyoon 9.65 km2 er eaghtyr.
Ta'n fockle "Hem" çheet magh ass y çhenn 'ockle "Ham", fockle ta keeallaghey "balley" ny "boayl cummaltit". Hie ennym y valley er ny cheaghley car y 14oo eash.
Plait recortyssee carbyd
right|thumb|Sampleyr jeh plait recortyssee Manninagh right|thumb|Sampleyr jeh plait recortyssee Frangagh She plait plastagh ny meainagh ta croghit er carbyd ny sleayd son cooishyn enney eh plait recortyssee carbyd. She coad earrooagh ny alpha-earrooagh yn coad t'ayn er plaityn recortyssee.
Carrick ny Kylliu
right|thumb|Thie Sollysh Charrick ny Kylliu She sker ayns Mooir Vannin magh ass coose yiass Vannin ee Carrick ny Kylliu (Chicken Rock). Ta'n sker shoh ny peeshey thallooin smoo jiassagh t'er ny reirey ec Reiltys Vannin. Rere gurneilys ynnydagh, ta'n sker coontit myr ayrn jeh Skeerey Rosien. T'ee ny lhie çheu heear yiass voish y Cholloo, 4.5 km (2.8 mi) magh ass Kione Speeiney er y çheer vooar. She Thie Sollysh Charrick ny Kylliu voish yn 19oo eash yn cummey smoo fakinagh ayn. Ta'n thie sollysh 44 m (144 tr) er yrjid as va'n sollys ayn foaddit da'n chied cheayrt ayns 1875. Ta'n thie sollysh goll fo currym as obbyr ec yn Northern Lighthouse Board.
Tasht-fockle
Ta tasht-fockle çheet er possan dy 'ocklyn bentyn rish cooish er lheh. Foddee eh çheet er focklyn çhengey er lheh, focklyn as fys orroo ec peiagh er lheh, focklyn bentyn rish bun-chooish er lheh, ny focklyn noa ta ry-clashtyn ny ry-akin ayns lessoon ny lioar ynsee.
James Barrigan
Ta James Barrigan (ruggit er 25 Jerrey Geuree 1998) ny vluckaneyr Sostynagh. T'eh cloie myr meanagh lesh Marine er eeasaght voish Warrington Rylands.
Queiggey Święty Krzyż
She queiggey ayns mean y Pholynn eh Queiggey Święty Krzyż (województwo świętokrzyskie, ). T'eh ny hoie ayns ard henndeeagh y Pholynn Veg. Ta ennym ny sleityn Święty Krzyż currit er y wheiggey. She Kielce y preeu-valley as y chaayr smoo ayn.
Va'n queiggey currit er bun er 1 Jerrey Geuree 1999 ass Queiggey Kielce as yn ayrn heear dy Wheiggey Tarnobrzeg. T'eh 11,672 kilomeaderyn kerrinagh (4,507 mi ker) er eaghtyr. Rere shen t'eh ny nah wheiggey sloo mastey queiggaghyn y Pholynn (lurg Queiggey Opole). 'Sy vlein 2006 va 1,281,796 deiney cummal ayn.
Caayryn as baljyn
Ta 31 chaayr as valley soit 'sy wheiggey. Shoh rolley ny caayryn as baljyn shen rere earroo yn phobble (rere earrooyn oikoil y vlein 2006 ):
Reece James (bluckaneyr ruggit 1993)
She bluckaneyr keirdey Sostynagh eh Reece James (ruggit er 7 Sauin 1993). T'eh cloie lesh Sheffield Wednesday er eeasaght voish Blackpool.
Luke Burke
She bluckaneyr keirdey Sostynagh eh Luke Burke (ruggit er 22 Toshiaght Arree 1998). T'eh cloie lesh AFC Fylde.
Monzón
Ta Monzón ny valjaght ayns Aragón, y Spaainey. Ta 17,115 deiney cummal ayn.
Andy Kellett
She bluckaneyr keirdey Sostynagh eh Andrew Paul Kellett (ruggit er 10 Sauin 1993). T'eh cloie myr meanagh lesh Guiseley.
Geay chassee
right|thumb|Geay chassee ayns [[Mpumalanga, yn Affrick Yiass.]] right|thumb|Geay chassee ayns [[Johnsonville, Carolina Yiass.]] She phenomenon emshir ee geay chassee raad dy vel eeirey ny cassag gheayee cassey çheushtie ard beg er oyr teaymidyn as freayn myr eiyrtys er graddaneyn çhiassid as flusk. Ta geayaghyn cassee ry gheddyn er feie ny Cruinney gyn baght er yn imbagh. Ta geayaghyn cassee goaill stiagh sterrymyn cassee, thooillaghyn cassee, as geayaghyn cassee joan.
Francis Vercamer
She oltey Hionnal Ashoonagh y Rank eh Francis Vercamer (r. 10 Boaldyn 1958 ayns Lille, Nord, y Rank). V'eh reiht myr oltey er y 16oo Mean Souree 2002 da'n 12oo hionnal slattyssagh (2002 — 2007) 'sy 7oo rheynn-reih ayns Nord raad ren eh soie mastey olteynyn yn UDF. V'eh aa-reiht myr oltey er 17 Mean Souree 2007 lesh y phartee Nouveau Centre raad t'eh ny Eaghtyrane rheynnagh er son Nord.
Myrane lesh yn obbyr echey myr Oltey yn Hionnal, t'eh ny veoir er y chommyoon Hem.
Ennalaghey
Ta ymmodee keeallyn ec ennalaghey. Foddee eh çheet er:
Barrag wuigh
She lus jesheenagh ee barragh wuigh (Glaucium flavum). Ta rassyn yn-ee eck.
T'ee dooghyssagh da'n Europey heear. T'ee er ny jannoo dooie da America Hwoaie myrgeddin, as she sarkyl t'ayn ayns shen.
Ymmyd
Ta'n alkaloyd glauseen ayns Glaucium flavum. Ta bree lheanaghey scowan as noi-loshtaght echey, liorish lhiettal phosphodiesterase as dooney keyllys chelkium, as ta ymmyd jeant jeu myr medshin cassaght ayns kuse dy heeraghyn. Foddee eh cur co-eiyrtyssyn ort, as adsyn goaill stiagh kuinaghey, neuvioyrid as branlaadee reayrtagh. Ta feanish ayn jeu myr druggey-soccar.